ระเบียบกรมการทรัพย์สินทางปัญญาระเบียบกรมการทรัพย์สินทางปัญญาว่าด้วยข้อมูลข่าวสารของราชการพ.ศ.๒๕๔๔[๑] อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๕๑ อธิบดีกรมทรัพย์สินทางปัญญาจึงออกระเบียบไว้ดังต่อไปนี้ ข้อ ๑ ให้ยกเลิกระเบียบกรมทรัพย์สินทางปัญญาว่าด้วยข้อมูลข่าวสารทางราชการ พ.ศ. ๒๕๔๒ ลงวันที่ ๒๑ พฤษภาคม ๒๕๔๒ ข้อ ๒ บรรดาระเบียบ ประกาศ ข้อบังคับและคำสั่งอื่นใดของกรมทรัพย์สินทางปัญญาในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ ๓ ระเบียบนี้ให้ใช้บังคับแก่ข้าราชการลูกจ้าง และผู้ซึ่งมาช่วยปฏิบัติงานของกรมทรัพย์สินทางปัญญาข้อ ๔ ในระเบียบนี้ ข้อมูลข่าวสารหมายความว่า สิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใดๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบองกรมทรัพย์สินทางปัญญา อธิบดี หมายความว่าอธิบดีกรมทรัพย์สินทางปัญญา และให้หมายความรวมถึงผู้ซึ่งอธิบดีกรมทรัพย์สินทางปัญญามอบหมายด้วยคณะกรรมการหมายความว่า คณะกรรมการบริหารข้อมูลข่าวสาร ข้อ ๕ ในกรณีที่มีปัญหาเกี่ยวกับการปฏิบัติหรือไม่สามารถปฏิบัติตามข้อกำหนดในระเบียบนี้หรือมีปัญหาอื่นใดที่ไม่ได้กำหนดในระเบียบนี้ ให้รายงานอธิบดีกรมทรัพย์สินทางปัญญาเพื่อพิจารณาสั่งการหมวด๑ การจัดระบบข้อมูลข่าวสาร ข้อ ๖ให้กลุ่มงานส่งเสริมและพัฒนาความรู้ด้านทรัพย์สินทางปัญญากองส่งเสริมและพัฒนาทรัพย์สินทางปัญญาทำหน้าที่เป็นหน่วยงานกลาง จัดเก็บ รวบรวม จัดระบบควบคุมดูแลข้อมูลข่าวสารทีเปิดเผยได้ตามมาตรา ๗ และมาตรา ๙แห่งพระราชบัญญัติข้อมูลข่าวสาร พ.ศ. ๒๕๔๐และประสานงานกับหน่วยงานภายในกรมทรัพย์สินทางปัญญา ทั้งนี้เพื่อให้เป็นไปตามกฎหมาย ระเบียบ และประกาศของราชการ ข้อ ๗ ให้หน่วยงานภายในกรมทรัพย์สินทางปัญญาจัดประเภทข้อมูลข่าวสารที่เปิดเผยได้ตามมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่อยู่ในความรับผิดชอบและส่งให้กลุ่มงานส่งเสริมและพัฒนาความรู้ด้านทรัพย์สินทางปัญญากองส่งเสริมและพัฒนาทรัพย์สินทางปัญญาเพื่อรวบรวมและจัดระบบข้อมูลข่าวสารนั้นไว้ให้ประชาชนเข้าตรวจดูได้ข้อ ๘ ในการดำเนินงานตามข้อ ๗ให้หน่วยงานภายในกรมทรัพย์สินทางปัญญาจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อย หมวด๒ การขอข้อมูลข่าวสารการอนุญาต และการรับรองสำเนา ข้อ ๙ ประชาชนสามารถเข้าตรวจดูข้อมูลข่าวสารของราชการที่กลุ่มส่งเสริมและพัฒนาความรู้ด้านทรัพย์สินทางปัญญา(ห้องสมุด) กองส่งเสริมและพัฒนาทรัพย์สินทางปัญญาในวันและเวลาราชการ ข้อ ๑๐เมื่อเจ้าหน้าที่ได้รับคำขอตรวจดูข้อมูลข่าวสารของราชการแล้วถ้ามีการขอสำเนา หรือขอสำเนาที่มีคำรับรองถูกต้องเกี่ยวกับข้อมูลข่าวสารที่มีลักษณะพร้อมที่จะให้ได้เจ้าหน้าที่ผู้รับผิดชอบจะต้องดำเนินการจัดหาข้อมูลข่าวสารดังกล่าวให้แก่บุคคลนั้นภายในหนึ่งวันทำการนับแต่วันที่ได้รับคำขอกรณีที่ข้อมูลข่าวสารมิได้อยู่ ณ สถานที่ยื่นคำขอ ให้เจ้าหน้าที่ผู้รับผิดชอบดำเนินการจัดหาข้อมูลข่าวสารดังกล่าวให้แก่บุคคลนั้นภายในห้าวันทำการนับแต่วันที่ได้รับคำขอ การรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓ ขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นคำขอให้รับรอง การดำเนินการจัดทำข้อมูลข่าวสารให้แก่บุคคลที่ยื่นคำขอตามวรรคหนึ่งจะกระทำได้เฉพาะกรณีปกติที่มิใช่การขอเป็นจำนวนมากหรือบ่อยครั้งโดยไม่มีเหตุผลอันสมควร ทั้งนี้ ให้ผู้อำนวยการกองส่งเสริมและพัฒนาทรัพย์สินทางปัญญาเป็นผู้วินิจฉัยว่ากรณีใดเป็นการขอจำนวนมากหรือบ่อยครั้ง ข้อ ๑๑ การขอตรวจดู สำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารนอกเหนือจากที่กล่าวในข้อ๑๐ หรือข้อมูลข่าวสารที่ไม่ต้องเปิดเผยตามมาตรา ๑๕ แห่งพระราชบัญญัติข้อมูลข่าวสารของราชการพ.ศ. ๒๕๔๐ การมีคำสั่งให้เปิดเผยข้อมูลข่าวสารตามมาตรา ๑๕ เป็นการทั่วไปหรือเฉพาะแก่บุคคลใด ให้เป็นอำนาจของเจ้าหน้าที่กรมทรัพย์สินปัญญาซึ่งมีหน้าที่ครอบครองหรือควบคุมดูแลข้อมูลข่าวสารนั้นและเป็นผู้ดำรงตำแหน่งตั้งแต่ระดับ๖ ขึ้นไป กรณีผู้มีอำนาจเปิดเผยข้อมูลข่าวสารตามวรรคหนึ่งไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ต้องเปิดเผยหรือไม่ให้เสนอเรื่องต่อคณะกรรมการบริหารข้อมูลข่าวสารพิจารณาวินิจฉัยโดยไม่ชักช้า ให้คณะกรรมการบริหารข้อมูลข่าวสารพิจารณาวินิจฉัยให้แล้วเสร็จภายในสิบห้าวันทำการนับแต่วันที่รับเรื่องแล้วแจ้งผลการพิจารณาให้เจ้าหน้าที่ผู้รับผิดชอบทราบโดยไม่ชักช้าและให้เจ้าหน้าที่ผู้รับผิดชอบแจ้งคำวินิจฉัยของคณะกรรมการบริหารข้อมูลข่าวสารให้บุคคลที่ยื่นคำขอทราบภายในสามวันทำการนับแต่วันที่รับทราบผลการวินิจฉัยการพิจารณาของคณะกรรมการบริหารข้อมูลข่าวสารให้เป็นไปตามข้อกำหนดของกฎหมาย กรณีที่มีคำสั่งมิให้เปิดเผยข้อมูลใดต้องระบุเหตุผลที่ไม่เปิดเผยไว้ด้วยทุกครั้งและแจ้งให้บุคคลที่ยื่นคำขอทราบสิทธิในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารกรณีที่คณะกรรมการบริหารข้อมูลข่าวสารพิจารณาเห็นว่าการเปิดเผยหรือไม่เปิดเผยข้อมูลข่าวสารใดเป็นเรื่องสำคัญทีอาจเกิดผลกระทบต่อหน่วยงานได้ให้นำเสนออธิบดีพิจารณาสั่งการข้อ ๑๒ กรณีที่มีการตรวจดู ขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่อยู่ในการควบคุมดูแลของหน่วยงานของรัฐแห่งอื่นให้เจ้าหน้าที่ผู้รับผิดชอบให้คำแนะนำแก่บุคคลที่ยื่นคำขอเพื่อไปติดต่อขอข้อมูลข่าวสารดังกล่าวจากหน่วยงานที่ควบคุมดูแลข้อมูลข่าวสารนั้นโดยไม่ชักช้าข้อ ๑๓ ข้อมูลข่าวสารใด หากมีกฎหมาย ระเบียบประกาศ หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตให้ปฏิบัติตามกฎหมาย ระเบียบ ประกาศหรือมติคณะรัฐมนตรีดังกล่าว ข้อ ๑๔ อัตราค่าธรรมเนียมการเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสาร ให้เป็นไปตามประกาศที่กรมทรัพย์สินทางปัญญากำหนดข้อมูลข่าวสารที่มีไว้เพื่อขาย หรือจำหน่ายให้คิดค่าใช้จ่ายต่างๆ ตามประกาศที่กรมทรัพย์สินทางปัญญากำหนด รายได้จากค่าธรรมเนียมตามวรรคหนึ่งและเงินได้จากการขายหรือจำหน่ายข้อมูลข่าวสารตามวรรคสอง ให้ผ่ายคลังสำนักงานเลขานุการกรมดำเนินการตามกฎหมายและระเบียบของทางราชการต่อไป หมวด๓ คณะกรรมการบริหารข้อมูลข่าวสาร ข้อ ๑๕ให้มีคณะกรรมการบริหารข้อมูลข่าวสารในกรมทรัพย์สินทางปัญญาเรียกว่า คณะกรรมการบริหารข้อมูลข่าวสารประกอบด้วย รองอธิบดีซึ่งอธิบดีมอบหมายให้เป็นประธานกรรมการ ผู้อำนวยการสำนัก/กองเลขานุการกรม เป็นกรรมการ และหัวหน้าฝ่ายแผนงานและประเมินผล สำนักงานเลขานุการกรมเป็นกรรมการและเลขานุการ ข้อ ๑๖ ให้คณะกรรมการมีอำนาจและหน้าที่ดังต่อไปนี้ (๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร (๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่ (๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไมต้องเปิดเผยหรือข้อมูลข่าวสารที่เป็นความลับของทางราชการ (๔)พิจารณาและวินิจฉัยการเปิดเผยข้อมูลข่าวสารประเภทที่ไม่ต้องเปิดเผยหรือข้อมูลข่าวสารที่เป็นความลับของทางราชการ (๕)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่กรมทรัพย์สินทางปัญญาหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๖)ให้คำแนะนำหรอเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ (๗) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารส่วนราชการและเอกชน (๘)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๙)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่คณะกรรมการมอบหมาย(๑๐) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร ข้อ ๑๗ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุม ถ้าประธานกรรมการไม่มาประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด ข้อ ๑๘ ให้นำความข้อ ๑๗มาใช้บังคับการประชุมของคณะกรรมการที่คณะกรรมการแต่งตั้งโดยอนุโลม ข้อ ๑๙ มติของคณะกรรมการต้องได้รับความเห็นชอบจากอธิบดีจึงจะดำเนินการตามมตินั้นได้ ทั้งนี้ ตั้งแต่บัดนี้เป็นต้นไป ประกาศณ วันที่ ๒๘ พฤศจิกายน พ.ศ. ๒๕๔๔ยรรยง พวงราชอธิบดีกรมทรัพย์สินทางปัญญาณัฐดนัย/พิมพ์๒๑ เมษายน ๒๕๕๑[๑]ราชกิจจานุเบกษา เล่ม ๑๑๙/ตอนพิเศษ ๑๙ ง /หน้า ๕๗/๔ มีนาคม ๒๕๔๕